Návrh

**zákon**

z ... 2024,

**ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení zákona č. 351/2022 Z. z. a zákona č. 309/2023 Z. z. sa mení a dopĺňa takto:

1. V § 1 sa za písmeno b) vkladajú písmená c) a d), ktoré znejú:

,,c) práva a povinnosti poskytovateľa služby informačnej spoločnosti,1) ktorá je sprostredkovateľskou službou1a) (ďalej len „poskytovateľ sprostredkovateľskej služby“),

d) práva a povinnosti poskytovateľa online sprostredkovateľských služieb1b) a poskytovateľa internetového vyhľadávača,1c)“.

Doterajšie písmená c) až e) sa označujú ako písmená e) až g).

Poznámky pod čiarou k odkazom 1 až 1c znejú:

,,1) § 2 písm. b) zákona č. 55/2018 Z. z. o poskytovaní informácií o technickom predpise a o prekážkach voľného pohybu tovaru.

1a)Čl. 3 písm. g) nariadenia Európskeho parlamentu a Rady (EÚ) 2022/2065 z 19. októbra 2022 o jednotnom trhu s digitálnymi službami a o zmene smernice 2000/31/ES (akt o digitálnych službách) (Ú. v. EÚ L 277, 27.10.2022).

1b)Čl. 2 ods. 2 a 3 nariadenia Európskeho parlamentu a Rady (EÚ) 2019/1150 z 20. júna 2019 o podpore spravodlivosti a transparentnosti pre komerčných používateľov online sprostredkovateľských služieb (Ú. v. EÚ L 186, 11.7.2019).

1c)Čl. 2 ods. 5 a 6 nariadenia (EÚ) 2019/1150.“.

Doterajší odkaz 1 sa označuje ako odkaz 1d a doterajšia poznámka pod čiarou k odkazu 1 sa označuje ako poznámka pod čiarou k odkazu 1d.

1. § 1 vrátane nadpisu znie:

„**§ 1**

**Predmet zákona**

Tento zákon upravuje

a) práva a povinnosti poskytovateľa obsahovej služby, ktorým je

1. vysielateľ,

2. poskytovateľ audiovizuálnej mediálnej služby na požiadanie,

3. prevádzkovateľ retransmisie,

4. poskytovateľ multiplexu,

5. poskytovateľ platformy na zdieľanie videí,

6. poskytovateľ obsahovej služby, ktorý nie je uvedený v prvom bode až piatom bode,

b) práva a povinnosti distributéra signálu,

c) práva a povinnosti poskytovateľa služby informačnej spoločnosti,1) ktorá je sprostredkovateľskou službou1a) (ďalej len „poskytovateľ sprostredkovateľskej služby“),

d) práva a povinnosti poskytovateľa online sprostredkovateľských služieb1b) a poskytovateľa internetového vyhľadávača,1c)

e) práva a povinnosti poskytovateľa služby multimodálneho prístupu,

f) postavenie a pôsobnosť Rady pre mediálne služby (ďalej len "regulátor"),

g) pôsobnosť orgánov štátnej správy pri regulácii činností vykonávaných podľa tohto zákona a

h) samoregulačné mechanizmy a koreguláciu pri poskytovaní obsahových služieb podľa tohto zákona.“.

1. Za § 7 sa vkladá § 7a, ktorý vrátane nadpisu znie:

**„§ 7a**

**Poskytovateľ sprostredkovateľskej služby, poskytovateľ online sprostredkovateľských služieb a poskytovateľ internetového vyhľadávača**

1. Tento zákon sa vzťahuje na poskytovateľa sprostredkovateľskej služby, ktorý je usadený v Slovenskej republike alebo ktorého právny zástupca3a) má pobyt alebo je usadený v Slovenskej republike, ak osobitný predpis neustanovuje inak.3b)
2. Tento zákon sa vzťahuje na poskytovateľa online sprostredkovateľských služieb a poskytovateľa internetového vyhľadávača, ktorý je usadený v Slovenskej republike.“.

Poznámky pod čiarou k odkazom 3a a 3b znejú:

„3a) Čl. 13 nariadenia (EÚ) 2022/2065.

3b)Čl. 15 ods. 2, čl. 19, čl. 29 a čl. 56 nariadenia (EÚ) 2022/2065.“.

1. Nadpis siedmej časti znie:

„POSKYTOVANIE PLATFORMY NA ZDIEĽANIE VIDEÍ, POSKYTOVANIE SPROSTREDKOVATEĽSKÝCH SLUŽIEB A ONLINE SPROSTREDKOVATEĽSKÝCH SLUŽIEB A POSKYTOVANIE INTERNETOVÉHO VYHĽADÁVAČA“.

1. Za § 52 sa vkladá § 52a, ktorý vrátane nadpisu znie:

**,,§ 52a**

**Povinnosti poskytovateľa sprostredkovateľskej služby, poskytovateľa online sprostredkovateľských služieb a poskytovateľa internetového vyhľadávača**

1. Poskytovateľ sprostredkovateľskej služby je povinný dodržiavať povinnosti podľa tohto zákona a osobitného predpisu.32aa)
2. Poskytovateľ online sprostredkovateľských služieb a poskytovateľ internetového vyhľadávača sú povinní dodržiavať povinnosti podľa tohto zákona a osobitného predpisu.32ab)“.

Poznámky pod čiarou k odkazom 32aa a 32ab znejú:

„32aa) Nariadenie (EÚ) 2022/2065.

32ab)Nariadenie (EÚ) 2019/1150.“.

1. V § 55 ods. 2 sa slová „s multimodálnym prístupom“ nahrádzajú slovami „sprevádzaných hlasovým komentovaním pre nevidiacich“.
2. V § 55 ods. 4 sa slová „multimodálnym prístupom“ nahrádzajú slovami „príslušným typom multimodálneho prístupu“.
3. V § 55 ods. 5 sa za prvú vetu vkladá nová druhá veta, ktorá znie: „Do vysielacieho času podľa odsekov 2 a 4 pri určení podielu programov podľa odseku 3 písm. b) sa nezapočítava ani vysielací čas venovaný publicistickým programom založeným na diskusii hostí.“.
4. V § 58 ods. 2 sa slová „multimodálnym prístupom“ nahrádzajú slovami „príslušným typom multimodálneho prístupu“.
5. V § 58 ods. 4 sa na konci pripája táto veta: „Na účely výpočtu podielu podľa odseku 1 písm. b) sa do celkového počtu programov ponúkaných v katalógoch programov všetkých audiovizuálnych mediálnych služieb na požiadanie, ktoré poskytovateľ audiovizuálnych mediálnych služieb na požiadanie poskytuje za kalendárny mesiac, nezapočítava ani publicistický program založený na diskusii hostí.“.
6. V § 62 odsek 6 znie:

„(6) Vysielateľ a poskytovateľ audiovizuálnej mediálnej služby na požiadanie sú povinní dôsledne uplatňovať jednotný systém označovania41) alebo iný akceptovaný systém označovania.42)“.

1. V § 62 sa vypúšťa odsek 7.

Doterajšie odseky 8 až 14 sa označujú ako odseky 7 až 13.

1. V § 62 ods. 7 sa vypúšťajú slová „uplatňuje iný akceptovaný systém označovania a“.
2. V § 62 ods. 8 sa slová „odseku 6 alebo odseku 8“ nahrádzajú slovami „odseku 7“.
3. V § 62 ods. 10 sa na konci bodka nahrádza bodkočiarkou a pripájajú sa tieto slová: „to sa nevzťahuje na poskytovateľa audiovizuálnej mediálnej služby na požiadanie pri poskytovaní audiovizuálnej mediálnej služby na požiadanie prostredníctvom platformy na zdieľanie videí, ak uverejní označenie vekovej vhodnosti poskytovaného programu a typ potenciálne škodlivého obsahu, ktorý je v ňom obsiahnutý, pri poskytovaní programu alebo v popise programu.“.
4. V § 62 ods. 12 sa slová „odsekov 6, 9 až 12“ nahrádzajú slovami „odsekov 6, 8 až 11“.
5. V § 62 ods. 13 sa slová „odsekov 6 až 10 a 12“ nahrádzajú slovami „odsekov 6 až 9 a 11“.
6. V § 90 ods. 1 sa za slovo „vysielaní“ vkladajú slová „televíznej programovej služby“.
7. V § 103 ods. 8 sa na konci bodka nahrádza čiarkou a pripájajú sa tieto slová: „ktorý ich zverejní v registri.“.
8. V § 108 odsek 1 znie:

„(1) Štátnu reguláciu v oblasti vysielania, retransmisie, poskytovania audiovizuálnych mediálnych služieb na požiadanie, poskytovania platforiem na zdieľanie obsahu, poskytovania sprostredkovateľskej služby, online sprostredkovateľských služieb a internetových vyhľadávačov v rozsahu vymedzenom týmto zákonom a osobitnými predpismi.65a)“.

Poznámka pod čiarou k odkazu 65a znie:

„65a) Nariadenie (EÚ) 2019/1150.

Nariadenie (EÚ) 2022/2065.“.

1. V § 108 odsek 6 znie:

„(6) Ministerstvá, ostatné ústredné orgány štátnej správy a iné orgány verejnej správy spolupracujú s regulátorom v otázkach súvisiacich s problematikou vysielania, retransmisie, poskytovania audiovizuálnych mediálnych služieb na požiadanie, poskytovania platforiem na zdieľanie obsahu, poskytovania sprostredkovateľskej služby, online sprostredkovateľských služieb a internetových vyhľadávačov, poskytujú mu potrebnú súčinnosť v rozsahu podľa tohto zákona a osobitných predpisov.66) Ministerstvá, ostatné ústredné orgány štátnej správy a iné orgány verejnej správy bezodkladne a bezplatne poskytujú regulátorovi v rozsahu svojej pôsobnosti súčinnosť potrebnú na plnenie úloh koordinátora digitálnych služieb podľa osobitného predpisu.32aa)“.

Poznámka pod čiarou k odkazu 66 znie:

„66) Napríklad čl. 14 nariadenia (EÚ) 2021/784, čl. 49 ods. 2 nariadenia (EÚ) 2022/2065.“.

1. V § 109 ods. 1 sa slová „webových portálov68) a poskytovania agentúrneho servisu69)“ nahrádzajú slovami „webových portálov,68) poskytovania agentúrneho servisu,69) poskytovania sprostredkovateľskej služby, poskytovania online sprostredkovateľských služieb a poskytovania internetového vyhľadávača“.
2. V § 109 ods. 2 prvá veta znie:

„Regulátor vykonáva dohľad nad dodržiavaním právnych predpisov upravujúcich vysielanie, retransmisiu, poskytovanie audiovizuálnych mediálnych služieb na požiadanie, poskytovanie platforiem na zdieľanie obsahu, poskytovanie sprostredkovateľskej služby, poskytovanie online sprostredkovateľských služieb a poskytovanie internetového vyhľadávača.“.

1. V § 109 ods. 2 prvá veta znie:

„Regulátor vykonáva dohľad nad dodržiavaním právnych predpisov upravujúcich vysielanie, retransmisiu, poskytovanie audiovizuálnych mediálnych služieb na požiadanie, poskytovanie platforiem na zdieľanie obsahu, poskytovanie sprostredkovateľskej služby, poskytovanie online sprostredkovateľských služieb, poskytovanie internetového vyhľadávača a poskytovanie služieb multimodálneho prístupu.“.

1. V § 109 ods. 3 písm. a) sa slovo „a“ nahrádza čiarkou a za slovo „obsahu“ sa vkladá čiarka a slová „poskytovania sprostredkovateľskej služby, poskytovania online sprostredkovateľských služieb a poskytovania internetového vyhľadávača“.
2. V § 109 ods. 3 písmeno c) znie:

„c) vykonávať štátnu reguláciu v oblasti vysielania, retransmisie, poskytovania audiovizuálnych mediálnych služieb na požiadanie, poskytovania platforiem na zdieľanie obsahu, poskytovania sprostredkovateľskej služby, poskytovania online sprostredkovateľských služieb a poskytovania internetového vyhľadávača.“.

1. V § 109 ods. 3 písmeno c) znie:

„c) vykonávať štátnu reguláciu v oblasti vysielania, retransmisie, poskytovania audiovizuálnych mediálnych služieb na požiadanie, poskytovania platforiem na zdieľanie obsahu, poskytovania sprostredkovateľskej služby, poskytovania online sprostredkovateľských služieb, poskytovania internetového vyhľadávača a poskytovania služieb multimodálneho prístupu.“.

1. V § 110 ods. 1 písm. d), ods. 2 písm. b) a § 112 ods. 2 písm. a) sa slová „osobitného predpisu,72)“ nahrádzajú slovami „osobitných predpisov,72)“.

Poznámka pod čiarou k odkazu 72 znie:

,,72) Nariadenie (EÚ) 2019/1150.

Nariadenie (EÚ) 2022/2065.

§ 22 a 24 zákona č. 265/2022 Z. z.“.

1. V § 110 ods. 3 sa písmeno b) dopĺňa piatym bodom, ktorý znie:

„5. správu o činnosti regulátora podľa osobitného predpisu,73a)“.

Poznámka pod čiarou k odkazu 73a znie:

„73a) Čl. 55 nariadenia (EÚ) 2022/2065.“.

1. V § 110 sa odsek 3 dopĺňa písmenami w) až y), ktoré znejú:

,,w) plniť úlohy koordinátora digitálnych služieb podľa osobitného predpisu,77a)

x) zúčastňovať sa na práci v Európskom výbore pre digitálne služby,77b)

y) rozhodovať o

1. certifikácii orgánu mimosúdneho riešenia sporov a zrušení certifikácie podľa osobitného predpisu,77c)
2. udelení, pozastavení a zrušení štatútu dôveryhodného nahlasovateľa podľa osobitného predpisu,77d)
3. udelení štatútu prevereného výskumného pracovníka a o ukončení prístupu prevereného výskumného pracovníka k údajom podľa osobitného predpisu.77e)“.

Poznámky pod čiarou k odkazom 77a až 77e znejú:

„77a) Kapitola IV nariadenia (EÚ) 2022/2065.

77b) Čl. 61 až 63 nariadenia (EÚ) 2022/2065.

77c) Čl. 21 ods. 3 a 7 nariadenia (EÚ) 2022/2065.

77d) Čl. 22 ods. 2, 6 a 7 nariadenia (EÚ) 2022/2065.

77e) Čl. 40 ods. 8 až 10 nariadenia (EÚ) 2022/2065.“.

1. V § 112 ods. 1 sa za písmeno c) vkladá nové písmeno d), ktoré znie:

„d) o námietkach podľa § 133a ods. 3,“.

Doterajšie písmeno d) sa označuje ako písmeno e).

1. V § 112 ods. 2 sa za písmeno d) vkladajú nové písmená e) až g), ktoré znejú:

„e) o predbežnom opatrení podľa § 133a ods. 2,

f) o záväzku podľa § 133a ods. 4,

g) o povinnosti prijať a predložiť akčný plán podľa § 133b ods. 1,“.

Doterajšie písmeno e) sa označuje ako písmeno h).

1. V § 115 ods. 3 písm. b) sa za slovo „videí“ vkladá čiarka a slová „poskytovateľom sprostredkovateľskej služby“.
2. V § 115 ods. 3 písm. c) sa slová „požiadanie alebo“ nahrádzajú slovami „požiadanie, poskytovateľom sprostredkovateľskej služby alebo“.
3. V § 115 ods. 3 písm. d) sa slovo „alebo“ za slovom „požiadanie“ nahrádza čiarkou a za slovo „videí“ sa vkladajú slová „alebo poskytovateľom sprostredkovateľskej služby“.
4. § 132 sa dopĺňa odsekom 3, ktorý znie:

„(3) Na dohľad komisie na ochranu maloletých nad dodržiavaním povinností podľa tohto zákona vrátane konania pred ňou sa vzťahujú ustanovenia osobitného predpisu o konaní pred komisiou na ochranu maloletých a výkone dohľadu.90a)“.

Poznámka pod čiarou k odkazu 90a znie:

„90a) § 14g a 40 zákona č. 40/2015 Z. z. v znení zákona č. .../2024 Z. z.“.

1. Za § 133 sa vkladajú § 133a a 133b, ktoré vrátane nadpisu nad § 133a a nadpisu § 133b znejú:

**„Dohľad nad poskytovateľom sprostredkovateľskej služby**

**§ 133a**

1. Regulátor je oprávnený na účely výkonu dohľadu nad dodržiavaním povinností poskytovateľa sprostredkovateľskej služby využívať vyšetrovacie právomoci podľa osobitného predpisu.90b)
2. Ak hrozí riziko vážnej ujmy príjemcom služby, môže regulátor na základe zistenia zrejmého porušenia povinnosti podľa osobitného predpisu32aa) uložiť poskytovateľovi sprostredkovateľskej služby primerané predbežné opatrenie, ktorým poskytovateľovi sprostredkovateľskej služby nariadi, aby upustil od porušovania povinnosti, aby niečo konal alebo sa zdržal určitého konania. Regulátor v rozhodnutí o predbežnom opatrení určí trvanie predbežného opatrenia, ktoré nesmie byť dlhšie ako štyri týždne. Regulátor môže predbežné opatrenie podľa potreby predĺžiť, vždy najviac o štyri týždne, a to aj opakovane. Regulátor bezodkladne zruší predbežné opatrenie, ak pominul dôvod na jeho vydanie; proti rozhodnutiu o zrušení predbežného opatrenia nie je prípustný opravný prostriedok. Predbežné opatrenie zanikne uplynutím času, na ktoré bolo vydané, najneskôr oznámením rozhodnutia vo veci dodržiavania povinností podľa osobitného predpisu32aa) v konaní, ktoré bolo začaté v súvislosti s vydaním predbežného opatrenia. Ak bolo regulátorom uložené predbežné opatrenie, regulátor bez zbytočného odkladu po prijatí rozhodnutia o predbežnom opatrení začne konanie vo veci dodržiavania povinností podľa tohto zákona. Na predbežné opatrenie sa vzťahuje § 1 až 17, § 24 až 27, § 31, § 40, § 46, § 47 a § 52 správneho poriadku.
3. Ak poskytovateľ sprostredkovateľskej služby nesúhlasí s predbežným opatrením, môže proti nemu podať do desiatich dní odo dňa doručenia písomnú námietku; podanie námietky nemá odkladný účinok. Ak regulátor uzná námietku za dôvodnú alebo čiastočne dôvodnú, vydá rozhodnutie, ktorým zruší alebo nahradí pôvodné rozhodnutie, inak námietku zamietne, čo oznámi poskytovateľovi sprostredkovateľskej služby.
4. Ak poskytovateľ sprostredkovateľskej služby ponúkne záväzok na zabezpečenie súladu s osobitným predpisom,32aa) môže regulátor rozhodnutím bez uloženia sankcie podľa § 134 vyhlásiť tento záväzok za záväzný pre poskytovateľa sprostredkovateľskej služby. Ak sa regulátor domnieva, že záväzok ponúknutý poskytovateľom sprostredkovateľskej služby nie je dostatočný na zabezpečenie účinného súladu s osobitným predpisom,32aa) uvedie dôvody pre odmietnutie záväzku v odôvodnení rozhodnutia o uložení sankcie.

**§ 133b**

**Prijatie a predloženie akčného plánu**

1. Ak poskytovateľ sprostredkovateľskej služby aj napriek uloženým sankciám opakovane porušuje povinnosti podľa osobitného predpisu32aa) a tým spôsobuje vážnu ujmu príjemcom služby, uloží regulátor riadiacemu orgánu poskytovateľa sprostredkovateľskej služby, aby v primeranej lehote preskúmal situáciu a prijal akčný plán, v ktorom určí opatrenia potrebné na ukončenie porušovania právnych predpisov, predložil akčný plán regulátorovi v lehote určenej regulátorom, ktorá nesmie byť kratšia ako 15 dní odo dňa prijatia akčného plánu, zabezpečil, aby poskytovateľ sprostredkovateľskej služby tieto opatrenia prijal a o prijatých opatreniach informoval regulátora v lehote určenej regulátorom, ktorá nesmie byť kratšia ako 15 dní odo dňa prijatia opatrení.
2. Ak sa regulátor domnieva, že poskytovateľ sprostredkovateľskej služby dostatočne nesplnil povinnosti podľa odseku 1, že porušenie povinnosti podľa osobitného predpisu32aa)nebolo napravené alebo pokračuje, spôsobuje vážnu ujmu a ide o trestný čin ohrozujúci život alebo bezpečnosť osôb, môže podať návrh na súd90c) na dočasné obmedzenie prístupu príjemcov k sprostredkovateľskej službe, ktorej sa porušenie týka, alebo ak to nie je technicky možné, k online rozhraniu poskytovateľa sprostredkovateľskej služby, na ktorom došlo k porušeniu povinnosti podľa osobitného predpisu;32aa) regulátor postupuje podľa osobitného predpisu.90d)“.

Poznámky pod čiarou k odkazom 90b až 90d znejú:

„90b) Čl. 51 ods. 1 nariadenia (EÚ) 2022/2065.

90c) Civilný sporový poriadok.

90d) Čl. 51 ods. 3 nariadenia (EÚ) 2022/2065.“.

1. V § 134 sa za písmeno d) vkladá nové písmeno e), ktoré znie:

,,e) nápravné opatrenie,“.

Doterajšie písmeno e) sa označuje ako písmeno f).

1. V § 135 ods. 2 a 3 sa slová „písm. e)“ nahrádzajú slovami „písm. f)“.
2. V § 140 ods. 4 sa slovo „145“ nahrádza slovom „145a“.
3. V § 140 odsek 4 znie:

„(4) Pokuta uložená podľa § 141 až 145b je splatná do 30 dní od právoplatnosti rozhodnutia o uložení pokuty.“.

1. V § 142 ods. 5 sa slová „nezabezpečil multimodálny prístup k programovej službe“ nahrádzajú slovami „porušil povinnosti pri zabezpečení multimodálneho prístupu k programovej službe podľa § 53 až 55“.
2. V § 142 ods. 8 písm. b) sa za slovom „využíva“ vypúšťa slovo „pridelené“.
3. Za § 145 sa vkladajú § 145a a § 145b, ktoré vrátane nadpisov znejú:

**„§ 145a**

**Pokuty ukladané poskytovateľom sprostredkovateľskej služby, poskytovateľom online sprostredkovateľských služieb a poskytovateľom internetových vyhľadávačov**

1. Regulátor uloží za porušenie povinnosti podľa
2. § 52a ods. 1 poskytovateľovi sprostredkovateľskej služby pokutu do výšky 6 % ročného svetového obratu poskytovateľa sprostredkovateľskej služby za predchádzajúce účtovné obdobie, ak nesplnil niektorú z povinností podľa osobitného predpisu,91a)
3. § 52a ods. 2 poskytovateľovi online sprostredkovateľských služieb alebo poskytovateľovi internetového vyhľadávača, pokutu od 100 eur do 50 000 eur, ak nesplnil niektorú z povinností podľa osobitného predpisu.91b)
4. Regulátor môže uložiť poskytovateľovi sprostredkovateľskej služby pokutu do výšky 1 % ročného príjmu alebo svetového obratu poskytovateľa sprostredkovateľskej služby za predchádzajúce účtovné obdobie, ak pri výkone vyšetrovacích právomocí regulátorom podľa osobitného predpisu90b)
5. neposkytne odpoveď v lehote určenej regulátorom,
6. poskytne nesprávne, neúplné alebo zavádzajúce informácie,
7. na základe výzvy regulátora v stanovenej lehote neopraví alebo nedoplní nesprávne, neúplné alebo zavádzajúce informácie, ktoré poskytol zamestnanec poskytovateľa sprostredkovateľskej služby, alebo
8. nepodrobí sa výkonu dohľadu regulátorom.
9. Regulátor môže uložiť poskytovateľovi sprostredkovateľskej služby pravidelné penále do výšky 5 % priemerného denného svetového obratu alebo príjmu poskytovateľa sprostredkovateľskej služby za predchádzajúce účtovné obdobie na účely, aby poskytovateľ sprostredkovateľskej služby
10. poskytol správne a úplné informácie pri výkone vyšetrovacích právomocí regulátorom podľa osobitného predpisu,90b)
11. podrobil sa výkonu dohľadu regulátorom,
12. splnil predbežné opatrenie podľa § 133a ods. 2,
13. splnil záväzky vyhlásené za záväzné podľa § 133a ods. 4,
14. prijal a predložil akčný plán podľa § 133b ods. 1,
15. splnil opatrenia a informoval o splnení opatrení z akčného plánu podľa § 133b ods. 1, alebo
16. splnil nápravné opatrenie podľa § 145b.
17. Pravidelné penále podľa odseku 3 sa počíta od dátumu uvedeného v rozhodnutí o uložení pravidelného penále do splnenia povinnosti poskytovateľa sprostredkovateľskej služby podľa odseku 3 písm. a) až g), pre ktorú bolo vydané rozhodnutie o uložení pravidelného penále. Ak poskytovateľ sprostredkovateľskej služby splnil povinnosť, na ktorej vynútenie uložil regulátor pravidelné penále podľa odseku 3, môže regulátor určiť konečnú sumu pravidelného penále vo výške, ktorá je nižšia, ako bola sadzba určená pôvodným rozhodnutím o uložení pravidelného penále.

**§ 145b**

**Nápravné opatrenie**

Regulátor môže poskytovateľovi sprostredkovateľskej služby uložiť nápravné opatrenie primerané porušovaniu povinnosti a potrebné na ukončenie porušovania povinnosti podľa osobitného predpisu.32aa)“.

Poznámky pod čiarou k odkazom 91a a 91b znejú:

,,91a) Čl. 9 ods. 1 a 5, čl. 10 ods. 1 a 5, čl. 14 až 18, čl. 20, čl. 21 ods. 1, čl. 22 ods. 1, čl. 23 až 28 a čl. 30 až 32 nariadenia (EÚ) 2022/2065.

91b) Čl. 3 ods. 1, 2 a 5, čl. 4, čl. 5 ods. 1, 3 a 5, čl. 6, čl. 7 ods. 1 a 3 a čl. 8 až 12 nariadenia (EÚ) 2019/1150.“.

1. § 145a a § 145b vrátane nadpisov znejú:

„**§ 145a**

**Pokuty ukladané poskytovateľom služby multimodálneho prístupu**

Regulátor uloží pokutu poskytovateľovi služby multimodálneho prístupu od 100 eur do 3 000 eur, ak nesplnil povinnosť podľa § 60b.

**§ 145b**

**Pokuty ukladané poskytovateľom sprostredkovateľskej služby, poskytovateľom online sprostredkovateľských služieb a poskytovateľom internetových vyhľadávačov**

1. Regulátor uloží za porušenie povinnosti podľa
   1. § 52a ods. 1 poskytovateľovi sprostredkovateľskej služby pokutu do výšky 6 % ročného svetového obratu poskytovateľa sprostredkovateľskej služby za predchádzajúce účtovné obdobie, ak nesplnil niektorú z povinností podľa osobitného predpisu,91a)
   2. § 52a ods. 2 poskytovateľovi online sprostredkovateľských služieb alebo poskytovateľovi internetového vyhľadávača, pokutu od 100 eur do 50 000 eur, ak nesplnil niektorú z povinností podľa osobitného predpisu.91b)
2. Regulátor môže uložiť poskytovateľovi sprostredkovateľskej služby pokutu do výšky 1 % ročného príjmu alebo svetového obratu poskytovateľa sprostredkovateľskej služby za predchádzajúce účtovné obdobie, ak pri výkone vyšetrovacích právomocí regulátorom podľa osobitného predpisu90b)
3. neposkytne odpoveď v lehote určenej regulátorom,
4. poskytne nesprávne, neúplné alebo zavádzajúce informácie,
5. na základe výzvy regulátora v stanovenej lehote neopraví alebo nedoplní nesprávne, neúplné alebo zavádzajúce informácie, ktoré poskytol zamestnanec poskytovateľa sprostredkovateľskej služby, alebo
6. nepodrobí sa výkonu dohľadu regulátorom.
7. Regulátor môže uložiť poskytovateľovi sprostredkovateľskej služby pravidelné penále do výšky 5 % priemerného denného svetového obratu alebo príjmu poskytovateľa sprostredkovateľskej služby za predchádzajúce účtovné obdobie na účely, aby poskytovateľ sprostredkovateľskej služby
8. poskytol správne a úplné informácie pri výkone vyšetrovacích právomocí regulátorom podľa osobitného predpisu,90b)
9. podrobil sa výkonu dohľadu regulátorom,
10. splnil predbežné opatrenie podľa § 133a ods. 2,
11. splnil záväzky vyhlásené za záväzné podľa § 133a ods. 4,
12. prijal a predložil akčný plán podľa § 133b ods. 1,
13. splnil opatrenia a informoval o splnení opatrení z akčného plánu podľa § 133b ods. 1, alebo
14. splnil nápravné opatrenie podľa § 145c.

(4) Pravidelné penále podľa odseku 3 sa počíta od dátumu uvedeného v rozhodnutí o uložení pravidelného penále do splnenia povinnosti poskytovateľa sprostredkovateľskej služby podľa odseku 3 písm. a) až g), pre ktorú bolo vydané rozhodnutie o uložení pravidelného penále. Ak poskytovateľ sprostredkovateľskej služby splnil povinnosť, na ktorej vynútenie uložil regulátor pravidelné penále podľa odseku 3, môže regulátor určiť konečnú sumu pravidelného penále vo výške, ktorá je nižšia, ako bola sadzba určená pôvodným rozhodnutím o uložení pravidelného penále.“.

1. Za § 145b sa vkladá § 145c, ktorý vrátane nadpisu znie:

„**145c**

**Nápravné opatrenie**

Regulátor môže poskytovateľovi sprostredkovateľskej služby uložiť nápravné opatrenie primerané porušovaniu povinnosti a potrebné na ukončenie porušovania povinnosti podľa osobitného predpisu.32aa)“.

1. V § 150 ods. 2 prvej vete sa za slovo „zákon“ vkladajú slová „alebo osobitný predpis65a)“.
2. V § 150 ods. 2 sa na konci pripája táto veta: „Ak sa namieta porušenie osobitného predpisu,65a) podnet na preverenie musí obsahovať aj identifikáciu poskytovateľa sprostredkovateľskej služby,  poskytovateľa online sprostredkovateľských služieb alebo poskytovateľa internetového vyhľadávača, ktorý mal porušiť povinnosť podľa osobitného predpisu.65a)“.
3. V § 150 ods. 3 písm. e) sa za slovo „služby“ vkladá čiarka a slová „poskytovateľa sprostredkovateľskej služby, poskytovateľa online sprostredkovateľských služieb alebo poskytovateľa internetového vyhľadávača“.
4. V § 150 ods. 3 písm. h) sa za slovo „zákona“ vkladajú slová „alebo osobitného predpisu65a)“.
5. V § 150 sa za odsek 10 vkladajú nové odseky 11 až 13, ktoré znejú:

,,(11) Ak regulátor preverením zistil, že podnet na preverenie sa týka sprostredkovateľskej služby, ktorá spadá pod právomoc koordinátora digitálnych služieb iného členského štátu, postúpi podnet koordinátorovi digitálnych služieb, pod ktorého právomoc spadá poskytovateľ sprostredkovateľskej služby. Spolu s postúpením podnetu týkajúceho sa sprostredkovateľskej služby môže regulátor zaslať aj svoje stanovisko k namietanému porušeniu osobitného predpisu.32aa)

(12) Ak regulátor preverením zistil, že nie je príslušný na vybavenie podnetu na preverenie týkajúceho sa sprostredkovateľskej služby, je povinný podnet na preverenie bezodkladne postúpiť príslušnému správnemu orgánu.

(13) Počas vybavovania podnetu na preverenie týkajúceho sa sprostredkovateľskej služby majú podávateľ podnetu na preverenie a poskytovateľ sprostredkovateľskej služby právo byť vypočutí a dostať primerané informácie o stave riešenia podnetu na preverenie týkajúceho sa sprostredkovateľskej služby.“.

Doterajšie odseky 11 až 13 sa označujú ako odseky 14 až 16.

1. V § 150 ods. 14 sa slová „12 alebo 13“ nahrádzajú slovami „15 alebo 16“.
2. V § 150 ods. 15 sa slovo „zákona“ nahrádza slovami „zákona alebo osobitného predpisu65a)“.
3. V § 150 ods. 16 sa za slovo „zákona“ vkladajú slová „alebo osobitného predpisu65a)“.
4. V § 152 ods. 2 písm. a) sa slová „v lehote dvoch dní“ nahrádzajú slovami „bezodkladne, spravidla do dvoch dní“.
5. V § 152 ods. 2 písm. b) sa slová „v lehote piatich dní“ nahrádzajú slovami „bezodkladne, spravidla do piatich dní“.
6. V § 153 ods. 2 písmeno a) znie:

„a) informácie umožňujúce identifikovať a lokalizovať dotknutý obsah, najmä jeden alebo viac presných URL a podľa potreby dodatočné informácie,“.

1. V § 153 sa odsek 2 dopĺňa písmenami e) až h), ktoré znejú:

„e) vymedzenie územnej pôsobnosti rozhodnutia, ktorá je obmedzená na to, čo je nevyhnutne potrebné na dosiahnutie účelu rozhodnutia,

f) odkaz na právny základ na vydanie rozhodnutia, vrátane odkazu na osobitný predpis,97a) ak rozhodnutie má mať účinky príkazu konať proti nezákonnému obsahu,97a).

g) zoznam orgánov verejnej moci, ktoré majú byť informované o spôsobe vykonania rozhodnutia, ak rozhodnutie má účinky príkazu konať proti nezákonnému obsahu,97a)

h) poučenie o prostriedkoch nápravy podľa odsekov 4 a 6.“.

Poznámka pod čiarou k odkazu 97a znie:

„97a) Čl. 9 nariadenia (EÚ) 2022/2065.“.

1. V § 153 ods. 3 sa na konci pripája táto veta: „Na doručovanie rozhodnutia podľa odseku 1 poskytovateľovi platformy na zdieľanie obsahu alebo poskytovateľovi obsahovej služby nevyžadujúcej oprávnenie podľa tohto zákona, ktorý je poskytovateľom sprostredkovateľskej služby, sa vzťahuje osobitný predpis.97b)“.

Poznámka pod čiarou k odkazu 97b znie:

„97b) Čl. 9 ods. 2 písm. c) nariadenia (EÚ) 2022/2065.“.

1. V § 153 ods. 4 sa za slovo „môže“ vkladajú slová „do desiatich dní“.
2. V § 153 ods. 5 sa vypúšťa slovo „upravené“ a za slovo „ktoré“ sa vkladajú slová „ruší alebo“.
3. V § 157 ods. 1 sa na konci pripája táto veta: „Držiteľ autorizácie vysielania je povinný vysielať programovú službu v súlade s podmienkami autorizácie vysielania.“.
4. V § 159 ods. 1 písm. k) sa na konci pripájajú tieto slová: „v prípade žiadosti o autorizáciu vysielania televíznej programovej služby,“.
5. V § 161 ods. 1 písm. c) sa za slovo „službu“ vkladajú slová „podľa § 97“.
6. V § 191 sa odsek 1 dopĺňa písmenami d) a e), ktoré znejú:

„d) identifikáciu požadovanej frekvencie,

e) informáciu o poskytovaní doplnkovej služby vysielania na požadovanej frekvencii.“.

1. V § 193 ods. 1 sa vypúšťajú slová „dvakrát ročne“.
2. V § 193 sa vypúšťa odsek 2.

Doterajšie odseky 3 až 9 sa označujú ako odseky 2 až 8.

1. V § 194 ods. 2 písm. e) sa slová „ods. 9“ nahrádzajú slovami „ods. 8“.
2. V § 225 ods. 1 sa za slovo „konanie“ vkladá slovo „regulátora“.
3. Za § 242a sa vkladá § 242b, ktorý vrátane nadpisu znie:

„§ 242b

Prechodné ustanovenia k úpravám účinným dňom vyhlásenia

(1) Ustanovenie § 239 ods. 5 písm. b) sa nevzťahuje na publicistické programy založené na diskusii hostí.

(2) Podiel programov podľa § 239 ods. 2 až 4 sa určí ako podiel vysielacieho času programov s príslušným typom multimodálneho prístupu vo vysielaní všetkých televíznych programových služieb verejnoprávneho vysielateľa z celkového vysielacieho času programov vysielaných vo vysielaní všetkých televíznych programových služieb verejnoprávneho vysielateľa za kalendárny štvrťrok.

(3) Na zabezpečenie multimodálneho prístupu k televíznej programovej službe podľa odseku 2 a podľa § 239 ods. 2 až 4 sa primerane vzťahujú ustanovenia § 55 ods. 5 až 9 a § 56; ustanovenie § 239 ods. 6 sa neuplatňuje.“.

**Čl. II**

Zákon č. 22/2004 Z. z. o elektronickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z. v znení zákona č. 160/2005 Z. z., zákona č. 102/2014 Z. z., zákona č. 373/2014 Z. z., zákona č. 170/2018 Z. z., zákona č. 211/2019 Z. z., zákona č. 249/2022 Z. z. a zákona č. 351/2022 Z. z. sa mení takto:

§ 6 sa vypúšťa.

**Čl. III**

Zákon č. 40/2015 Z. z. o audiovízii a o zmene a doplnení niektorých zákonov v znení zákona č. 278/2015 Z. z., zákona č. 177/2018 Z. z., zákona č. 211/2018 Z. z., zákona č. 304/2019 Z. z., zákona č. 264/2022 Z. z. a zákona č. 265/2022 Z. z sa mení a dopĺňa takto:

1. V § 12a ods. 2 písm. c) sa nad slovom „predpisom“ odkaz „17a)“ nahrádza odkazom „17)“.

Poznámka pod čiarou k odkazu 17 znie:

„17) § 62 ods. 6 a 8 až 11 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení zákona č. .../2024 Z. z.“.

1. V § 14a ods. 2 písm. c) sa slová „povinností podľa osobitného predpisu,17a)“ nahrádzajú slovami „povinností vysielateľa a poskytovateľa audiovizuálnej mediálnej služby na požiadanie podľa osobitného predpisu,17a)“.

Poznámka pod čiarou k odkazu 17a znie:

„17a) § 62 ods. 1 písm. a), ods. 6, 8 až 11 zákona č. 264/2022 Z. z. v znení zákona č. ../2024 Z. z.“.

1. § 14c sa dopĺňa odsekmi 4 a 5, ktoré znejú:

„(4) Členstvo v komisii je nezastupiteľné.

(5) Výkon funkcie člena komisie sa považuje za iný úkon vo všeobecnom záujme.“.

1. Za § 14f sa vkladá § 14g, ktorý vrátane nadpisu znie:

„§ 14g

Konanie pred komisiou

(1) Konanie o uložení pokuty podľa § 41 ods. 1 možno začať do šiestich mesiacov odo dňa, keď sa o porušení povinnosti komisia dozvedela, najneskôr však do 18 mesiacov odo dňa, keď bola povinnosť porušená. Za deň, keď sa komisia dozvedela o porušení povinnosti, sa považuje deň prerokovania správy o kontrole dodržiavania povinností podľa tohto zákona na zasadnutí komisie.

(2) Na konanie pred komisiou sa nevzťahuje osobitný predpis o sťažnostiach.17e) Pri vybavovaní podnetov sa na konanie pred komisiou primerane vzťahujú ustanovenia upravujúce postup regulátora pri vybavovaní podnetu na preverenie podľa osobitného predpisu.17f)

(3) Na konanie pred komisiou sa vzťahuje správny poriadok okrem ustanovení § 23 v časti nesprístupnenia zápisníc o hlasovaní a [§ 9 ods. 2](aspi://module='ASPI'&#38;link='71/1967%20Zb.%25239'&), [§ 49](aspi://module='ASPI'&#38;link='71/1967%20Zb.%252349'&), § 53 až 68 správneho poriadku.“.

Poznámky pod čiarou k odkazom 17e a 17f znejú:

„17e) Zákon č. 9/2010 Z. z. o sťažnostiach v znení neskorších predpisov.

17f) § 150 zákona č. 264/2022 Z. z. v znení zákona č. .../2024 Z. z.“.

1. V § 41 sa vypúšťa odsek 5.

Doterajšie odseky 6 až 8 sa označujú ako odseky 5 až 7.

**Čl. IV**

Tento zákon nadobúda účinnosť dňom vyhlásenia okrem čl. I bodov 2, 24, 27, 41, 45 a 46, ktoré nadobúdajú účinnosť 28. júna 2025 a okrem čl. I bodov  9 a 10, ktoré nadobúdajú účinnosť 1. januára 2027.